b'\n_START_ARTICLE_\nPovratak Svete obitelji u Nazaret\n_START_PARAGRAPH_\nPovratak Svete obitelji u Nazaret, tako\xc4\x91er poznat kao povratak iz Egipta, javlja se u izvje\xc5\xa1\xc4\x87ima o ranom Isusovom \xc5\xbeivotu u kanonskim evan\xc4\x91eljima._NEWLINE_Oba evan\xc4\x91elja koja opisuju Isusovo ro\xc4\x91enje sla\xc5\xbeu se, da je ro\xc4\x91en u Betlehemu, a potom se preselio sa svojom obitelji da \xc5\xbeivi u Nazaretu. Evan\xc4\x91elje po Mateju opisuje kako su Josip, Marija i Isus oti\xc5\xa1li u Egipat kako bi izbjegli ubijanje nevine dje\xc4\x8dice Heroda Velikoga._NEWLINE_Evan\xc4\x91elist Matej ne spominje Nazaret kao prethodni dom Josipa i Marije; on ka\xc5\xbee da se Josip bojao oti\xc4\x87i u Judeju jer je Herod tamo vladao i zato je obitelj umjesto toga oti\xc5\xa1la u Nazaret. Lukino evan\xc4\x91elje, s druge strane, ne bilje\xc5\xbei ni\xc5\xa1ta o bijegu u Egipat, ali ka\xc5\xbee da je Josip prije \xc5\xbeivio u Nazaretu i vratio se tamo nakon prikazanja Isusa u hramu._NEWLINE_U Mateju 2,23, za povratak u Nazaret re\xc4\x8deno je kako je to ispunjenje proro\xc4\x8dkih rije\xc4\x8di: "On \xc4\x87e se zvati Nazare\xc4\x87anin". Nije jasno koji bi stih iz Staroga zavjeta Matej imao na umu; mnogi komentatori sugeriraju da je to Izaija 11, 1, gdje pi\xc5\xa1e: "Ji\xc5\xa1ajev izdanak, dignut kao stijeg narodima, puci \xc4\x87e \xc5\xbeeljno tra\xc5\xbeiti. I prebivali\xc5\xa1te njegovo bit \xc4\x87e slavno."_NEWLINE_Povratak Svete obitelji iz Egipta \xc4\x8desto je bio predmet umjetni\xc4\x8dkog predstavljanja.'